■ Seda, et vanemad lapse ja tema külalised sünnipäevapeol ruumi rentija hooleks tahavad jätta, juhtub siiski üsna harva. Näiteks ütles laste peoruumi Trallituba esindaja Andra Tetsov Linnalehele, et nen­de ettevõtte pea viie tegevusaasta jooksul on vanemad vaid ühel korral leidnud, et nemad peol osalema ei pea. "Lapsed olid ka üsna suured, nimelt seitsmeaastased, kuid me saime siiski vanematega kokkuleppele, et vähemalt üks neist jääb  peole," meenutab Tetsov ning lisab, et nad on peoruumide sisustamisel püüdnud järgida siis­ki kõikvõimalikke turvareegleid.